ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
হিমালয়ের হিমবাহ গতিপথ পরিবর্তনের মধ্য দিয়ে হিমবাহ-টেকটনিক সম্পর্কের বিষয়ে ধারণা পেতে সাহায্য করে
নয়াদিল্লী, ২৩ নভেম্বর, ২০২১
ভারতীয় গবেষকরা উত্তরাখন্ডের পিথোরাগড় জেলার কালিগঙ্গা উপত্যকায় একটি অনামী হিমবাহের গতিপ্রকৃতি নিয়ে পরীক্ষা-নিরীক্ষার সময় দেখেছেন ওই হিমবাহটি হঠাৎ করে তার গতিপথ পরিবর্তন করেছে। হিমালয়ের কোনো হিমবাহের গতিপথ পরিবর্তনের এই ঘটনা এর আগে গবেষকদের নজরে আসেনি। গবেষকরা এই গতিপথ পরিবর্তনের কারণ অনুসন্ধান করতে গিয়ে দেখেছেন জলবায়ুর পাশাপাশি টেকটনিক প্লেটের অবস্থান বদলের ফলেও হিমবাহের গতিপথ পরিবর্তিত হয়।
গবেষকরা এই প্রসঙ্গে ঋষি গঙ্গার বিপর্যয়ের কথা উল্লেখ করেন। সেখানে হিমবাহটি যে অঞ্চলে ছিল সেখানকার ভর পরিবর্তিত হওয়ায় এই বিপর্যয় ঘটে। এর থেকে স্পষ্ট শুধুমাত্র জলবায়ু পরিবর্তনই নয় টেকটনিক প্লেটের অবস্থান পরিবর্তিত হলেও হিমালয়ের হিমবাহগুলির গতিপথ পরিবর্তিত হয়।
কেন্দ্রীয় বিজ্ঞান ও প্রযুক্তি দপ্তরের স্বায়ত্বশাসিত সংস্থা দেরাদুনের ওয়াদিয়া ইন্সটিটিউট অফ হিমালয়ান জিওলজির একদল গবেষক পিথোরাগড়ের হিমবাহটি নিয়ে পরীক্ষা-নিরীক্ষা চালানোর সময় দেখেন ৫ কিলোমিটার লম্বা হিমবাহটি কালী নদীর উপনদী কুঠি ইয়ান্কতি উপত্যকায় প্রায় ৪ বর্গ কিলোমিটার অঞ্চলে থাকার সময় হঠাৎ-ই তার গতিপথ পরিবর্তন করে। পরে পরীক্ষা করে দেখা যায় ওই অঞ্চলের টেকটনিক প্লেটের অবস্থান পরিবর্তনের জন্যই এই ঘটনা ঘটেছে। এই গবেষণার ফলে হিমালয় সংলগ্ন অঞ্চলে বিভিন্ন প্রাকৃতিক বিপর্যয়ের কারণ সম্পর্কে ধারণা পেতে সুবিধা হবে।
CG/CB/NS
(Visitor Counter : 173
আদিবাসীবিষয়কমন্ত্রক
ট্রাইফেড বন ধন ইন্ডিয়া সংস্থা ‘বাড়ি থেকে কাজ করা’ নিয়মে দৃষ্টান্ত স্থাপন করেছে
নতুন দিল্লি, ২৯ মার্চ ২০২০
বাড়ি থেকে কাজ চালিয়ে যাওয়ার নীতিকে ভিত্তি করে আদিবাসী বিষয়ক মন্ত্রকের আওতাধীন সংগঠন ট্রাইফেডের ৫০০-রও বেশী আধিকারিকের একটি গোষ্ঠী দেশের ২৭টি রাজ্যে একে অপরের সাথে যোগাযোগ রেখে কাজ চালিয়ে যাওয়ায় ওয়েবিনারদের সংযোগ জোরদার হচ্ছে। বাড়ি থেকে কম্পিউটারে কাজ করে, অবিশ্বাস্য ফলাফল অর্জনের মাধ্যমে তারা এই ব্যবস্থাকে নতুন উচ্চতায় তুলে ধরেছেন।
সমস্ত প্রতিকূলতার মধ্যে দিয়ে গত ১৯ শে মার্চ দেশের ১৬ টি প্রধান আই আই টি ও আই আই এম এ আদিবাসী শিল্পদ্যোগীদের জন্য অনলাইনে ‘আদিবাসীদের জন্য প্রযুক্তি’ প্রকল্পটি শুরু হয়। এই প্রকল্পটির মাধ্যমে গ্রামে বসবাসকারী প্রায় সাড়ে তিন লক্ষ আদিবাসী উদ্যোগপতি বিশ্বের প্রধান সংস্থাগুলির সাথে যুক্ত হবেন।
ট্রাইফেড বন ধন জিআইএস ভিত্তিক ওয়েবসাইটটিতে ভবিষ্যৎ যোগাযোগের মাধ্যম হিসেবে, গত ২৭শে মার্চ ২০২০-তে পরীক্ষামূলকভাবে ২৭ টি রাজ্যের ৫০ লক্ষ আদিবাসী শিল্পদ্যোগী অনলাইনে অংশ নেন। ট্রাইফেড প্রতিদিন কমপক্ষে দুটি দলীয় সভা আয়োজন করে অংশীদারদের এগিয়ে যেতে সাহায্য করছে। গত ২৯ ফেব্রুয়ারি ভারতের আদিবাসী বিক্রয় পরিসংখ্যানে ইতিমধ্যেই দেখা গেছে পূর্ববর্তী বছরের তুলনায় বিক্রয় ৩০% বৃদ্ধি পেয়েছে যা ১.৫০ লক্ষ আদিবাসী কারিগরদের জীবিকা নির্বাহ করতে সাহায্য করছে। লকডাউন তাদের জন্য বিশেষ বাধা হয়ে দাঁড়াচ্ছে না।
ট্রাইফেড ২৯ শে ফেব্রুয়ারী, দেশের ২২ টি রাজ্য জুড়ে ১২০৫ টি বন ধন কেন্দ্র স্থাপন করেছে, শিল্পদ্যোগীর সংখ্যা বৃদ্ধির লক্ষ্যে ৩ লক্ষ ৭০ হাজার আদিবাসীকে এসংক্রান্ত কাজে নিয়োগ করেছে। ৬০০ টি কেন্দ্রস্থাপনের যে লক্ষ্যমাত্রা ছিল এটি তার দ্বিগুন। এটি বর্তমানে প্রাথমিক পর্যায়কে মজবুত করেছে এবং এই আদিবাসী স্টার্ট আপ গুলির গুনমানের উন্নতি ঘটিয়েছে ।
বন ধন গ্রুপ ওয়েব প্ল্যাটফর্মের মাধ্যমে গত ২৭ তারিখ থেকে যোগাযোগ রেখে চলেছে। এই সময়ে দুর্দশাগ্রস্ত আদিবাসীদের অনুদান দেওয়ার বিষয়টি বিবেচনার জন্য কেন্দ্রীয় সরকারের কাছে একটি প্রস্তাব পাঠানোর পরিকল্পনা করা হচ্ছে ।
ট্রাইফেড সোশ্যাল মিডিয়া টিম এবং ট্রাইবস কম টিম দেশে সামাজিকভাবে প্রয়োজনীয় বিভিন্ন বার্তাপ্রকাশের লক্ষ্যে কার্যকরভাবে প্রচারের চেষ্টা করছে। তিন দিনে প্রায় ২৫ লক্ষ লোকের কাছে পৌঁছনো সম্ভব হয়েছে।
এই সময়ে ১০,০০০ পণ্যের সাহায্যে আদিবাসী ভারত ই-কমার্স পোর্টালটি পুনর্নির্মাণ এবং পুনরায় চালু করা হয়েছে। শীঘ্রই একটি নতুন ওয়েব সাইট চালু করা হবে। টিম ট্রাইফেড যথাক্রমে ১০৫ কোটি এবং ১৭ কোটি টাকা দেওয়ার জন্য এমওটিএ এবং এমএসএমইর প্রতি কৃতজ্ঞতা প্রকাশ করেছে। টিম ট্রাইফেড তাদের আদিবাসী কারিগরদের জন্যও একটি পোর্টাল স্থাপনের প্রস্তাব করেছে।
(CG/TG
প্রতিরক্ষামন্ত্রক
অর্ডন্যান্স ফ্যাক্টরির নতুন মহাধ্যক্ষের দায়িত্ব নিলেন পি কে শ্রীবাস্তব
কলকাতা, ০২ জুলাই, ২০১৮
অর্ডন্যান্স ফ্যাক্টরির নতুন মহানির্দেশ তথা অর্ডন্যান্স ফ্যাক্টরি বোর্ডের নতুন চেয়ারম্যানের দায়িত্ব নিলেন শ্রী পি কে শ্রীবাস্তব। গতকাল তিনি এই পদে আসীন হন। এর আগে তিনি অর্ডন্যান্স ফ্যাক্টরির অতিরিক্ত মহানির্দেশ তথা অর্ডন্যান্স ফ্যাক্টরি বোর্ডের সদস্য ছিলেন। পাশাপাশি, তিনি চেন্নাই-এর আভাড়িতে সাঁজোয়া যুদ্ধ বাহনের দায়িত্বেও ছিলেন। তাঁর ৩৬ বছরের পেশাগত জীবনে তিনি খাতকির গোলাবারুদ কারখানা থেকে শুরু করে সাঁজোয়া বাহন ও বিভিন্ন অর্ডন্যান্স ফ্যাক্টরির পদস্হ আধিকারিকের দায়িত্ব পালন করেন। ‘টোটাল কোয়ালিটি ম্যানেজমেন্ট’ শীর্ষক একটি বইও তিনি লেখেন।
SSS/NS/…
(Visitor Counter : 10
রেলমন্ত্রক
হাওড়া – খড়্গপুর শাখায় ট্রেন চলাচল বিঘ্নিত
কলকাতা, ১৩ ডিসেম্বর, ২০১৯
হাওড়া – খড়্গপুর শাখায় উলুবেড়িয়াতে রেল বহির্ভূত কারণে গণ-বিক্ষোভের দরুণ আজ রেল চলাচল বিঘ্নিত হয়। এই বিক্ষোভের দরুণ উলুবেড়িয়ায় আপ ও ডাউন শাখায় দুপুর ৩টে ২২ মিনিট থেকে ট্রেন চলাচল থমকে যায়। প্রায় ২০০ – ২৫০ জন মানুষ রেল লাইনে দাঁড়িয়ে অবস্থান বিক্ষোভ করতে থাকেন। এই বিক্ষোভের দরুণ একাধিক ট্রেন পরিষেবা বিঘ্নিত হয়েছে। এই ট্রেনগুলির মধ্যে রয়েছে –
১২৮৪১ হাওড়া – চেন্নাই করমন্ডল এক্সপ্রেস
২২৮৯৭ হাওড়া – দীঘা কান্ডারি এক্সপ্রেস
১৮০৩০ শালিমার – এলটিটি কুরলা এক্সপ্রেস
১৮৬৪৬ হায়দরাবাদ – হাওড়া ইস্ট কোস্ট এক্সপ্রেস
১২২৪৬ যশবন্তপুর – হাওড়া দূরন্ত এক্সপ্রেস
২২৮৬২ শালিমার – আদ্রা রাজ্যরাণী এক্সপ্রেস এবং
২০৮২৭ জব্বলপুর – সাঁতরাগাছি হামসফর এক্সপ্রেস
এই ট্রেনগুলি ছাড়াও ১১টি ইএমইউ লোকাল ও প্যাসেঞ্জার ট্রেন একাধিক স্টেশনে থামিয়ে দেওয়া হয়। দক্ষিণ-পূর্ব রেলের এক প্রেস বিবৃতিতে একথা জানানো হয়েছে।
SSS/BD/DM
(Visitor Counter : 16
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
মেডিকেল অক্সিজেনের যোগান সম্পর্কে ভীতি দূর করতে দ্বিতীয় ক্ষমতাপ্রাপ্ত গোষ্ঠীর প্রয়োজনীয় পদক্ষেপ
নতুন দিল্লি, ১৫ এপ্রিল, ২০২১
কোভিড আক্রান্ত রোগীদের চিকিৎসার ক্ষেত্রে মেডিকেল অক্সিজেন একটি অত্যন্ত গুরুত্বপূর্ণ উপাদান। কোভিড মহামারীর সময় গত বছর মার্চে মেডিকেল অক্সিজেন সহ অন্যান্য চিকিৎসা সরঞ্জামের যোগান সুনিশ্চিত করতে শিল্প ও অভ্যন্তরীণ বাণিজ্য প্রসার দপ্তরের সচিব ডঃ গুরুপ্রসাদ মহাপাত্রের পৌরোহিত্যে একটি আন্তঃমন্ত্রক ক্ষমতাপ্রাপ্ত গোষ্ঠী গঠন করা হয়। এই গোষ্ঠীকে স্বাস্থ্য ও পরিবার কল্যাণ মন্ত্রক, বস্ত্র মন্ত্রক, আয়ুষ মন্ত্রক এবং ক্ষুদ্র ও মাঝারি শিল্পোদ্যোগ মন্ত্রকের প্রতিনিধিরা রয়েছেন।
এই গোষ্ঠী গত এক বছর ধরে মেডিকেল অক্সিজেন সহ অত্যাবশ্যকীয় চিকিৎসা সরঞ্জামের সুষ্ঠু সরবরাহ সুনিশ্চিত করতে নিরন্তর নজরদারি ও প্রয়োজনীয় পদক্ষেপ গ্রহণ করেছে। বর্তমান পরিস্থিতিতে কোভিড আক্রান্তের সংখ্যা লাগাতার বাড়তে থাকায় ওই ক্ষমতাপ্রাপ্ত গোষ্ঠী, রাজ্যগুলিতে মেডিকেল অক্সিজেনের সরবরাহ সহ জরুরী চিকিৎসা সরঞ্জামের যোগান অব্যাহত রাখতে রাজ্যগুলির সঙ্গে নিয়মিত যোগাযোগ রেখে চলেছে। অক্সিজেন উৎপাদক সংস্থা ও সংশ্লিষ্ট অন্যান্য পক্ষকে এব্যাপারে প্রয়োজনীয় পরামর্শ দেওয়া হয়েছে।
বর্তমানে দেশে পর্যাপ্ত পরিমাণে অক্সিজেন উৎপাদনের ব্যবস্থা রয়েছে। চিকিৎসা পরিষেবার জন্য প্রায় ৩,৮৪২ মেট্রিক টন অক্সিজেনের প্রয়োজন রয়েছে। কিন্তু দেশে অক্সিজেন উৎপাদন ক্ষমতা ৭,১২৭ মেট্রিক টন। দৈনিক ভিত্তিতে যে পরিমাণ অক্সিজেন উৎপাদন হয়ে থাকে, তার তুলনায় ব্যবহার হয় ৫৪ শতাংশ। বর্তমানে মহারাষ্ট্র, গুজরাট, মধ্যপ্রদেশ, উত্তরপ্রদেশ, কর্ণাটক, তামিলনাড়ু, দিল্লি, ছত্তিশগড়, পাঞ্জাব ও রাজস্থানে মেডিকেল অক্সিজেনের ব্যবহার সর্বাধিক।
এই রাজ্যগুলিতে মেডিকেল অক্সিজেনের ব্যবহার ক্রমাগত বাড়তে থাকায় উৎপাদন বাড়ানোর ওপর গুরুত্ব দেওয়া হচ্ছে। শিল্প সংস্থার কাজে ব্যবহৃত অক্সিজেন সহ দেশে বর্তমানে অক্সিজেনের মজুত পরিমাণ ৫০ হাজার মেট্রিকটন। এদিকে, রাজ্যগুলি অক্সিজেনের চাহিদা পর্যালোচনা করে প্রয়োজন সাপেক্ষে সুষ্ঠু সরবরাহ সুনিশ্চিত করতে কন্ট্রোল রুম স্থাপন করতে পারে। একাধিক কেন্দ্রীয় মন্ত্রকের আধিকারিক, করোনায় ব্যাপক ভাবে প্রভাবিত রাজ্য ও সংশ্লিষ্ট অন্যান্য পক্ষের সঙ্গে বিস্তারিত আলাপ-আলোচনার পর যে রাজ্যগুলিতে অক্সিজেনের চাহিদা বেশি, সেখানে পর্যাপ্ত যোগান সুনিশ্চিত করতে পরিকল্পনা গ্রহণ করা হয়েছে। কয়েকটি রাজ্যে অপ্রত্যাশিত ভাবে কোভিড আক্রান্তের সংখ্যা ব্যাপক বৃদ্ধি পাওয়ায় মেডিকেল অক্সিজেনের চাহিদাও লক্ষ্যণীয় হারে বেড়েছে। এই প্রেক্ষিতে ক্ষমতাপ্রাপ্ত ওই গোষ্ঠী ও পরিবার কল্যাণ মন্ত্রককে অক্সিজেনের যুক্তিসঙ্গত ব্যবহার খতিয়ে দেখার নির্দেশ দিয়েছে।
মেডিকেল অক্সিজেনের নিরবচ্ছিন্ন সরবরাহ সুনিশ্চিত করতে ক্ষমতাপ্রাপ্ত ওই মন্ত্রিগোষ্ঠী চাহিদা ও যোগানের ওপর নিরন্তর নজর রেখে চলেছে।
CG/BD/AS/
(Visitor Counter : 174
প্রধানমন্ত্রীরদপ্তর
মাইশোর বিশ্ববিদ্যালয়ের শতবার্ষিকী সমাবর্তন ২০২০তে প্রধানমন্ত্রী ভাষণ দেবেন
নতুনদিল্লি, ১৭ই অক্টোবর, ২০২০
প্রধানমন্ত্রী শ্রী নরেন্দ্র মোদী ১৯শে অক্টোবর, বেলা ১১টা১৫ মিনিটে মাইশোর বিশবিদ্যালয়ের শতবার্ষিকী সমাবর্তন ২০২০তে ভিডিও কনফারেন্সের মাধ্যমে ভাষণ দেবেন। এই অনুষ্ঠানে কর্ণাটকের রাজ্যপাল, সহ বিশ্ববিদ্যালয়ের অন্যান্য বিশিষ্ট ব্যক্তিবর্গ উপস্থিত থাকবেন। বিশ্ববিদ্যালয়ের সিন্ডিকেট ও অ্যাকাডেমিক পরিষদের সদস্যবৃন্দ, সাংসদ, বিধায়ক, বিধান পরিষদের সদস্যরা , আধিকারিকরা, জেলার আধিকারিকরা, প্রাক্তন উপাচার্যরা , ছাত্র ছাত্রী, অভিভাবক ও অভিভাবিকারা অনলাইনের মাধ্যমে এই সমাবর্তন দেখতে পাবেন।
মাইসোর বিশ্ববিদ্যালয়
মাইসোর বিশ্ববিদ্যালয়, ১৯১৬ সালের ২৭শে জুলাই স্থাপিত হয়। দেশের মধ্যে পঞ্চম হলেও কর্ণাটক রাজ্যের প্রথম বিশ্ববিদ্যালয় এটি। এই বিশ্ববিদ্যালয়ের মূল মন্ত্র “নাহি জ্ঞানেন সাদৃশম” অর্থাৎ জ্ঞানের সমান কিছুই নেই। তদানিন্তন রাজন্যশাসিত মাইশোরের দূরদর্শী রাজা শ্রী নলওয়াড়ি কৃষ্ণরাজা ওয়াড়িয়র এবং সেই সময়ের দেওয়ান স্যার এম ভি বিশ্বেশ্বরায়া এই বিশ্ববিদ্যালয় প্রতিষ্ঠা করেন।
CG/CB
(
প্রধানমন্ত্রীরদপ্তর
মধ্যপ্রদেশের খারগোন-এ পথ দুর্ঘটনায় জীবনহানিতে শোকজ্ঞাপন প্রধানমন্ত্রীর
নয়াদিল্লি, ৯ মে, ২০২৩
প্রধানমন্ত্রী শ্রী নরেন্দ্র মোদী মধ্যপ্রদেশের খারগোন এলাকায় পথ দুর্ঘটনায় মৃতদের প্রতি গভীর শোক ব্যক্ত করেছেন। শ্রী মোদী প্রধানমন্ত্রীর জাতীয় ত্রাণ তহবিল  থেকে দুর্ঘটনায় ক্ষতিগ্রস্তদের জন্য এককালীন অর্থ সাহায্য ঘোষণা করেছেন।
প্রধানমন্ত্রীর কার্যালয় থেকে এক ট্যুইটে বলা হয়েছে;
“খারগোন-এ পথ দুর্ঘটনা অত্যন্ত দুঃখজনক। এই দুর্ঘটনায় যাঁরা প্রিয়জনদের হারিয়েছেন, তাঁদের প্রতি আমি সমবেদনা জানাচ্ছি। সেইসঙ্গে দুর্ঘটনায় আহতদের প্রত্যেকের দ্রুত সুস্থতা কামনা করছি। উদ্ধারের কাজে রাজ্য সরকারের পাশাপাশি স্থানীয় প্রশাসনও যথা সম্ভব চেষ্টা চালিয়েছে: প্রধানমন্ত্রী।”
“মধ্যপ্রদেশের খারগোন-এ বাস দুর্ঘটনায় মৃতদের প্রত্যেকের পরিবারকে প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা করে দেওয়া হবে। আহতদের দেওয়া হবে ৫০ হাজার টাকা করে: প্রধানমন্ত্রী।”
PG/MP/NS
(
প্রধানমন্ত্রীরদপ্তর
প্রধানমন্ত্রী ঐতিহাসিক কোশী রেল মহাসেতু জাতির উদ্দেশে উৎসর্গ করবেন
বিহারে যাত্রীদের সুবিধার্থে নতুন রেল লাইন এবং বৈদ্যুতিকরণ প্রকল্পের উদ্বোধন করবেন
নতুন দিল্লি, ১৬ই সেপ্টেম্বর, ২০২০
প্রধানমন্ত্রী শ্রী নরেন্দ্র মোদী ১৮ই সেপ্টেম্বর বেলা ১২টার সময় ভিডিও কনফারেন্সের মাধ্যমে ঐতিহাসিক কোশী রেল মহাসেতু জাতির উদ্দেশে উৎসর্গ করবেন।
প্রধানমন্ত্রী বিহারের যাত্রীদের জন্য ১২টি রেল প্রকল্পেরও উদ্বোধন করবেন। এগুলির মধ্যে রয়েছে, কিউল নদীর ওপর একটি নতুন রেলসেতু, দুটি নতুন রেল লাইন, ৫টি বৈদ্যুতিকরণ প্রকল্প, একটি ইলেক্ট্রিক লোকোমেটিভ শেড এবং বাঢ় – বক্তিয়ারপুর রেল শাখার তৃতীয় লাইন।
কোশী রেল মহাসেতু উৎসর্গ করা বিহারের ইতিহাসে একটি ঐতিহাসিক মুহুর্ত। এই মহাসেতুর মাধ্যমে উত্তর-পূর্বের সঙ্গে সমস্ত অঞ্চলের যোগাযোগ গড়ে উঠবে।
১৮৮৭ সালে নিরমালী এবং ভাবতিআহি -র মধ্যে একটি মিটারগেজ লাইন তৈরি করা হয়েছিল। ১৯৮৪ সালে প্রবল বন্যা এবং ভারত – নেপাল ভূমিকম্পে রেল যোগাযোগ বিচ্ছিন্ন হয়ে যায়। কোশী নদীর খরস্রোতার কারণে দীর্ঘদিন এই রেল যোগাযোগ পুর্নস্থাপনের কোনো উদ্যোগ নেওয়া হয় নি।
২০০৩ – ০৪ সালে কেন্দ্র, কোশী মহাসেতু প্রকল্প অনুমোদন করে। ১.৯ কিলোমিটার দীর্ঘ এই মহাসেতু নির্মাণে খরচ হয়েছে ৫১৬ কোটি টাকা। ভারত – নেপাল সীমান্তে এই সেতু কৌশলগত দিক থেকে অত্যন্ত গুরুত্বপূর্ণ। কোভিড মহামারীর মধ্যেই এই প্রকল্পের কাজ শেষ হয়েছে। পরিযায়ী শ্রমিকরাও এই প্রকল্পে যোগ দিয়েছিলেন।
এই প্রকল্প উৎসর্গের মধ্য দিয়ে ঐ অঞ্চলের মানুষের ৮৬ বছরের স্বপ্নপূরণ হবে। দীর্ঘ অবসানের পর এই মহাসেতুর উদ্বোধন ছাড়াও প্রধানমন্ত্রী সুপৌল স্টেশন থেকে সহর্ষ – আসানপুর কুফা ডেমো ট্রেনের যাত্রার সূচনা করবেন। যখন নিয়মিত ট্রেন চলাচল শুরু হবে, তখন সুপোল, আরারিয়া এবং সহর্ষ জেলার মানুষ প্রভূত উপকৃত হবেন। এর ফলে এই অঞ্চলের মানুষের কলকাতা, দিল্লি এবং মুম্বাইয়ের মতো দূরপাল্লার যাত্রায় সুবিধা হবে।
প্রধানমন্ত্রী, হাজিপুর – ঘোষওয়াড় – বৈশালী এবং ইসলামপুর – নাটেশরের মধ্যে নতুন রেল প্রকল্পেরও উদ্বোধন করবেন। এছাড়াও কারনাউতি – বখতিয়ারপুর লিঙ্ক বাইপাস এবং বাঢ় ও বখতিয়ারপুরের মধ্যে তৃতীয় লাইনের ট্রেন চলাচলের সূচনা করবেন।
শ্রী মোদী, মুজাফ্ফরপুর – সীতামাঢ়ি, কাটিহার – নিউ জলপাইগুড়ি, সমস্তিপুর – দ্বারভাঙ্গা – জয়নগর, সমস্তিপুর – খাগাড়িয়া এবং ভাগলপুর – শিবনারায়ণপুর শাখার বৈদ্যুতিকরণ প্রকল্পের-ও উদ্বোধন করবেন।
(CG/CB/SFS
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৫৭ কোটি ৮৮ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির পাশাপাশি বেসরকারি হাসপাতালগুলির কাছে টিকাকরণের জন্য ৯৪ লক্ষেরও বেশি ডোজ রয়েছে
নয়াদিল্লি, ১৮ অগাস্ট, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৫৭ কোটি ৮৮ লক্ষ ৯০ হাজার ১৫০টি টিকার ডোজ সরবরাহ করা হয়েছে। এছাড়াও, আজ সকাল ৮টা পর্যন্ত পাওয়া তথ্যানুযায়ী, অপচয় হওয়া সহ মোট ৫৫ কোটি ১১ লক্ষ ৬৪ হাজার ৬৩৫টি ডোজ ব্যবহৃত হয়েছে।
এমনকি, রাজ্য/কেন্দ্রশাসিত অঞ্চলগুলির পাশাপাশি, বেসরকারি হাসপাতালগুলির কাছেও টিকাকরণের জন্য ৯৪ কোটি ৩ হাজার ৬৩৭টি ডোজ হাতে রয়েছে।
CG/BD/SB
(
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চলীয় এক্সপো ২০১৯-এর প্রস্তুতি বৈঠকে ডঃ জিতেন্দ্র সিং প্রধান অতিথি হিসেবে উপস্থিত ছিলেন
নয়াদিল্লি, ১৫ অক্টোবর, ২০১৯
উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী ডঃ জিতেন্দ্র সিং নতুন দিল্লিতে উত্তর-পূর্বাঞ্চলীয় এক্সপো ২০১৯-এর প্রস্তুতি বৈঠকে পৌরহিত্য করেন। উত্তর-পূর্বাঞ্চলের আটটি রাজ্যের আঞ্চলিক কমিশনাররাও বৈঠকে অংশগ্রহণ করেন। নিখিল ভারত মহিলা শিক্ষা তহবিল সংস্থা  এই এক্সপো-র আয়োজ করে। মহাত্মা গান্ধীর সার্ধ জন্মশতবার্ষিকী, খাদির সঙ্গে তাঁর সম্পর্কের শতবর্ষ এবং এআইডব্লিউইএফএ-এর মহিলা সহ সমাজসেবার ৯১তম বর্ষপূর্তি উপলক্ষে ‘খাদি গোজ গ্লোবাল’ কর্মসূচি গ্রহণ করা হয়েছে। এই এক্সপো অনুষ্ঠিত হবে আগামী ২ এবং ৩ নভেম্বর। এই উত্তর-পূর্বাঞ্চলীয় এক্সপো-তে ঐ অঞ্চলের আটটি রাজ্যের হাতের কাজ, কারুশিল্প সহ কৃষিজ সামগ্রী প্রদর্শিত হবে।
নারী ক্ষমতায়নের প্রতীক হল এই খাদি কারণ, তন্তুবায় সহ হস্তচালিত যন্ত্রের সাহায্যে উত্তর-পূর্বাঞ্চলের শিল্পীদের বেশিরভাগই মহিলা। তাই, মহিলা সহ তন্তুবায়দের সমাজের মূলস্রোতে নিয়ে আসার ক্ষেত্রে খাদির ভূমিকা গুরুত্বপূর্ণ। ডঃ সিং বলেন, গত পাঁচ বছরে প্রধানমন্ত্রী শ্রী নরেন্দ্র মোদী ৩০ বারের বেশি উত্তর-পূর্বাঞ্চল সফর করেছেন। এর মাধ্যমে এটা স্পষ্ট সরকার এই অঞ্চলকে কতটা গুরুত্ব দেয়। সংশ্লিষ্ট অঞ্চলের উন্নয়ন এবং বিকাশের ক্ষেত্রে বৈষম্য ঘোচাতে এবং ঐ অঞ্চলের মানুষদের মনস্তাত্ত্বিক বাধা অতিক্রম করতে সরকার সচেষ্ট। তিনি বলেন, প্রধানমন্ত্রীর উদ্যোগে গত পাঁচ বছরে রেল লাইন, মহাসড়ক, বিমানবন্দর সহ পরিবহণের পরিকাঠামোর প্রভূত উন্নতি হয়েছে।
মন্ত্রী আরও বলেন, ভারতের বাঁশ উৎপাদনের ৩৫ শতাংশ হয় এই অঞ্চলে। কিন্তু প্রাচীন কিছু আইনের কারণে এই বাঁশ ব্যবহার করা যায় না। প্রধানমন্ত্রীর দূরদর্শিতার কারণে অরণ্যের আইনের বাইরে বাঁশকে নিয়ে আসা হয়েছে। এর ফলে বাঁশের বাণিজ্যিক ব্যবহার এবং বাঁশ থেকে উৎপাদিত বিভিন্ন সামগ্রীর উৎপাদন বৃদ্ধি পাচ্ছে। তিনি বলেন, দেশের নতুন উদ্যোগের কেন্দ্র হিসেবে উত্তর-পূর্বাঞ্চল খুব শীঘ্রই আত্মপ্রকাশ করতে চলেছে। জম্মু-কাশ্মীরে ৩৭০ ধারা রদের পর ঐ অঞ্চলেও উত্তর-পূর্বাঞ্চলের উন্নয়নের সাফল্যের দিকগুলি একইভাবে দেখা যাবে। এই এক্সপো-র মাধ্যমে আটটি রাজ্যের শিল্পোদ্যোগীরা আসিয়ান এবং বিমস্টেক গোষ্ঠীভুক্ত দেশগুলির শিল্প-বাণিজ্য মহলের সঙ্গে চা ও খাদি কূটনীতির মাধ্যমে পরিচিত হবেন। এই এক্সপো-তে বিভিন্ন বিষয় নিয়ে আলোচনা, সাংস্কৃতিক অনুষ্ঠান, খাবার স্টল সহ ঐ অঞ্চলের উৎপাদিত পণ্যসামগ্রীও পাওয়া যাবে। এআইডব্লিউইএফএ দক্ষ তন্তুবায় এবং অন্যান্য দক্ষ হস্তশিল্পীদের প্রধানমন্ত্রীর পুরস্কার প্রদান করবে।
CG/CB/DM
(Visitor Counter : 56
অর্থমন্ত্রক
জিএসটি রূপায়ণ বাবদ ঘাটতি মেটাতে পাঞ্জাব অপশন-১এর সুবিধা গ্রহণ করছে
নয়াদিল্লী, ২৮ নভেম্বর, ২০২০
জিএসটি রূপায়ণ বাবদ রাজস্ব ঘাটতি মেটাতে পাঞ্জাব সরকার অপশন-১ বা প্রথম বিকল্প পন্থার সুবিধা গ্রহণ করবে বলে কেন্দ্রীয় সরকারকে জানিয়েছে। এখনও পর্যন্ত ২৬টি রাজ্য জিএসটি রূপায়ণ বাবদ রাজস্ব ঘাটতি মেটাতে প্রথম বিকল্প পন্থা গ্রহণ করেছে। এছাড়াও দিল্লী, জম্মু ও কাশ্মীর এবং পন্ডিচেরী এই তিনটি কেন্দ্রশাসিত অঞ্চল প্রথম বিকল্প পন্থা গ্রহণের সিদ্ধান্ত নিয়েছে।
জিএসটি রূপায়ণ বাবদ রাজস্ব ঘাটতি মেটাতে যে ২৬টি রাজ্য ও তিনটি কেন্দ্রশাসিত অঞ্চল প্রথম বিকল্প পন্থার সুবিধা গ্রহণের সিদ্ধান্ত নিয়েছে, তাদের কেন্দ্রীয় সরকারের পক্ষ থেকে বিশেষ ঋণ সহায়তা ব্যবস্থার মাধ্যমে রাজস্ব ঘাটতি মেটানো হচ্ছে। বিশেষ এই ঋণ সহায়তা ব্যবস্থা গত ২৩শে অক্টোবর থেকেই চালু হয়েছে এবং ৪টি কিস্তিতে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে ২৪ হাজার কোটি টাকার ঋণ সহায়তা দিয়েছে। পাঞ্জাব সরকারও বিশেষ এই ঋণ সহায়তা ব্যবস্থার মাধ্যমে রাজস্ব ঘাটতি মেটাতে আর্থিক সুবিধা পাবে।
প্রথম বিকল্প পন্থার সুবিধা গ্রহণের নিয়ম-নীতি অনুযায়ী জিএসটি রূপায়ণ বাবদ রাজস্ব ঘাটতি মেটাতে বিশেষ ঋণ সহায়তা ব্যবস্থায় আর্থিক সুবিধা গ্রহণের পাশাপাশি রাজ্যগুলিকে তাদের গড় অভ্যন্তরীণ উপাদনের ০.৫০ শতাংশের ভিত্তিতে শর্তবিহীন ঋণ সহায়তা সংগ্রহে অনুমতি দেওয়া হচ্ছে। এই ঋণ সহায়তা আত্মনির্ভর ভারত অভিযানের আওতায় গত ১৭ই মে ঘোষিত ২ শতাংশ ঋণ সুবিধা গ্রহণের অনুমতির অতিরিক্ত। বিশেষ ঋণ সহায়তা সুবিধা গ্রহণে রাজ্য ও কেন্দ্রশাসিত অঞ্চলগুলিকে যে ১ লক্ষ ১০ হাজার কোটি টাকার আর্থিক সহায়তা দেওয়া হচ্ছে আত্মনির্ভর ভারত অভিযানের আওতায় ঘোষিত সুবিধা প্রদানে এটি অতিরিক্ত। পাঞ্জাব সরকারের কাছ থেকে প্রথম বিকল্প সুবিধা গ্রহণের বিষয়ে সরকারিভাবে সূচিত করার পর কেন্দ্রীয় সরকার রাজ্যের গড় অভ্যন্তরীণ উপাদনের ০.৫ শতাংশ হার অনুযায়ী অতিরিক্ত ৩ হাজার ৩৩ কোটি টাকার ঋণ সংগ্রহের অনুমতি দিয়েছে।
এখনও পর্যন্ত ২৬টি রাজ্যকে অতিরিক্ত ঋণ সংগ্রহের অনুমতি দেওয়া হয়েছে। এছাড়াও জিএসটি রূপায়ণ বাবদ রাজস্ব ক্ষতির ঘাটতি মেটাতে বিশেষ ঋণ সহায়তা সুবিধার মাধ্যমে ১৮টি রাজ্য ও ৩টি কেন্দ্রশাসিত অঞ্চলকে তাদের গড় অভ্যন্তরীণ উপাদনের ০.৫ শতাংশের হিসেব অনুযায়ী গত ২৮ নভেম্বর পর্যন্ত ২৪ হাজার কোটি টাকা ঋণ সহায়তা দেওয়া হয়েছে। পশ্চিমবঙ্গ জিএসটি রূপায়ণ বাবদ রাজস্ব ঘাটতি মেটাতে বিশেষ ঋণ সহায়তা সুবিধার পাশাপাশি রাজ্যের গড় অভ্যন্তরীণ উপাদনের ০.৫০ শতাংশের নিরিখে অতিরিক্ত ঋণ সহায়তা বাবদ ৬ হাজার ৭৮৭ কোটি টাকা পেয়েছে।
অর্থমন্ত্রক
পিএমজেডিওয়াই প্রকল্পের অ্যাকাউন্ট হোল্ডারদের জন্য বীমার সুবিধে
নতুনদিল্লি, ২০শে সেপ্টেম্বর, ২০২০
প্রধানমন্ত্রী জন-ধন যোজনার  আওতায় বিনামূল্যে রূপে কার্ড সব অ্যাকাউন্ট হোল্ডারদের দেওয়া হয়েছে। এছাড়া এঁরা এক লক্ষ টাকার দুর্ঘটনা বীমা ভুক্ত। ২০১৮-র ২৮শে আগস্টের পর এই বীমার পরিমাণ এক লক্ষ টাকা থেকে বাড়িয়ে দুই লক্ষ টাকা করা হয়েছে। রাজ্য সভায় আজ এক প্রশ্নের লিখিত জবাবে এই তথ্য জানিয়েছেন, অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর।
মন্ত্রী আরো জানিয়েছেন, পিএমজেডিওয়াই-এর ইচ্ছুক অ্যাকাউন্ট হোল্ডাররা প্রধানমন্ত্রী সুরক্ষা বীমা যোজনা  এবং প্রধানমন্ত্রী জীবন জ্যোতি বীমা যোজনা -তে যুক্ত হতে পারেন।
পিএমএসবিওয়াই প্রকল্পে ১৮ থেকে ৭০ বছর বয়সীরা যুক্ত হতে পারেন। এই প্রকল্পে বছরে মাত্র ১২ টাকা দিলে তাঁরা দুই লক্ষ টাকা পর্যন্ত দুর্ঘটনা বীমার আওতায় আসবেন। অ্যাকাউন্ট হোল্ডারদের অনুমতি সাপেক্ষে প্রিমিয়ামের টাকা ব্যাঙ্কের অ্যাকাউন্ট থেকে স্বয়ংক্রিয়ভাবে কেটে নেওয়া হবে।
পিএমজেজেবিওয়াই প্রকল্পে ১৮ থেকে ৭০ বছর বয়সীরা যুক্ত হতে পারবেন। এই প্রকল্পে বছরে ৩৩০ টাকা দিলে তাঁরা দুই লক্ষ টাকার জীবন বীমার আওতায় আসবেন। অ্যাকাউন্ট হোল্ডারদের অনুমতি সাপেক্ষে প্রিমিয়ামের টাকা ব্যাঙ্কের অ্যাকাউন্ট থেকে স্বয়ংক্রিয়ভাবে কেটে নেওয়া হবে।
CG/CB
(Visitor Counter : 99
সারওরসায়নমন্ত্রক
চিকিৎসা সরঞ্জাম ক্ষেত্রে সাহায্যার্থে অন্যতম প্রধান উদ্যোগ “চিকিৎসা সরঞ্জাম পার্কের প্রচার” বিষয়ে প্রকল্পের জন্য বিজ্ঞপ্তি
নয়াদিল্লী, ২৪ সেপ্টেম্বর, ২০২১
আত্মনির্ভর ভারত গড়ে তুলতে কেন্দ্রীয় সরকার চিকিৎসা সরঞ্জাম শিল্পে সাহায্যের জন্য গুরুত্বপূর্ণ উদ্যোগ নিয়েছে। এই শিল্পক্ষেত্রটিকে যাতে আগামী দিনে এক সম্ভাবনাময় ক্ষেত্র হিসেবে তুলে ধরা যায় এবং কর্মসংস্থানের সুযোগ তৈরি হয় তারজন্যই এই উদ্যোগ নেওয়া হয়েছে। তবে এরজন্য এই ক্ষেত্রে উন্নত পরিকাঠামো এবং বিনিয়োগ প্রয়োজন। এরই অঙ্গ হিসেবে ফার্মাসিউটিক্যালস দপ্তর “চিকিৎসা সরঞ্জাম পার্কগুলির প্রচার”-এর বিষয়ে প্রকল্পের জন্য একটি বিজ্ঞপ্তি জারি করেছে।
এর মূল উদ্দেশ্যই হল- ক্রমবর্ধমান প্রতিযোগিতার জন্য বিশ্বমানের সর্বসাধারণ পরিকাঠামো সুবিধা তৈরির মাধ্যমে গুণমান সম্পন্ন পরীক্ষা এবং পরিকাঠামোগত সুযোগ-সুবিধা তৈরি করা। এরফলে চিকিৎসা সরঞ্জাম উৎপাদনের খরচ উল্লেখযোগ্যভাবে হ্রাস পাবে। এতে দেশীয় বাজারে উন্নত মানের চিকিৎসা সরঞ্জাম পাওয়া যাবে। পাশাপাশি এই প্রকল্পের আওতায় যে চিকিৎসা সরঞ্জাম পার্কগুলি গড়ে তোলা হবে তাতে এক জায়গায় সাধারণ পরিকাঠামোগত সুবিধা পাওয়া যাবে। যারফলে দেশে চিকিৎসা সরঞ্জাম উৎপাদনের জন্য একটি শক্তিশালী ইকো ব্যবস্থাপনা তৈরি হবে। এই প্রকল্পে মোট আর্থিক ব্যয় হবে ৪০০ কোটি টাকা। ২০২১-২২ থেকে ২০২৪-২৫ অর্থবর্ষের জন্য এই প্রকল্পের মেয়াদ ধরা হয়েছে। উত্তর পূর্বাঞ্চল এবং পার্বত্য রাজ্যগুলির ক্ষেত্রে প্রকল্প ব্যয়ে ৯০ শতাংশ আর্থিক সহায়তা দেওয়া হবে। অন্যান্য রাজ্যগুলির ক্ষেত্রে সাধারণ পরিকাঠামোগত সুবিধায় প্রকল্প ব্যয়ে ৯০ শতাংশ আর্থিক সহায়তা দেওয়া হবে। এই প্রকল্পের আওতায় একটি চিকিৎসা সরঞ্জাম পার্কের জন্য সর্বাধিক ১০০ কোটি টাকা সাহায্য দেওয়া হবে।
১৬টি রাজ্য ও কেন্দ্রশাসিত অঞ্চল থেকে ইতিমধ্যেই এই প্রকল্পের বিষয়ে প্রস্তাব জমা পরেছে। এখান থেকে রাজ্য ও কেন্দ্রশাসিত অঞ্চলগুলিকে নির্বাচন করা হবে। রাজ্য ও কেন্দ্রশাসিত অঞ্চলগুলির জন্য ক্রমতালিকার পদ্ধতি থাকছে। এই প্রকল্পের নির্দেশিকায় নির্ধারিত মাপকাঠিগুলির ওপর ভিত্তি করে এই ক্রমতালিকা তৈরি করা হবে। হিমাচলপ্রদেশ, তামিলনাড়ু, মধ্যপ্রদেশ এবং উত্তরপ্রদেশ রাজ্য সরকারের প্রস্তাবগুলিকে এই প্রকল্পের আওতায় নীতিগতভাবে অনুমোদন দেওয়া হয়েছে। সময়ে সময়ে এই প্রকল্পের বিষয়ে পর্যালোচনাও করে দেখা হবে।
CG/SS/NS
(Visitor Counter : 183
মানবসম্পদবিকাশমন্ত্রক
কলেজ ও বিশ্ববিদ্যালয়গুলিতে শ্রেষ্ঠ মান ও যোগ্যতার শিক্ষক এবং শিক্ষাকর্মী নিয়োগে নতুন নিয়মনীতি
দেশের কলেজ ও বিশ্ববিদ্যালয়গুলিতে শ্রেষ্ঠ মান ও যোগ্যতার শিক্ষক এবং শিক্ষাকর্মীদের আকৃষ্ট করার লক্ষ্যে বিশ্ববিদ্যালয় মঞ্জুরি কমিশন  এক নতুন নিয়মনীতি চালু করেছে।
নতুন দিল্লীতে আজ  সংবাদমাধ্যম প্রতিনিধিদের উপস্থিতিতে এ তথ্য প্রকাশ করেন কেন্দ্রীয় মানবসম্পদ বিকাশ মন্ত্রী শ্রী প্রকাশ জাভড়েকর। নতুন নিয়মনীতি সম্পর্কে তিনি জানান যে, এর আগের অর্থাৎ ২০১০-এর নিয়মনীতি অনুযায়ী শিক্ষকদের সমস্তরকম সুযোগ-সুবিধাই অপরিবর্তিত রাখার পাশাপাশি, পরবর্তীকালে এ সম্পর্কিত বিভিন্ন সংশোধনও কার্যকর থাকবে। এর মধ্যে রয়েছে এমফিল বা পিএইচডি-র জন্য বিভিন্ন ধরণের সুযোগ-সুবিধা।
কেন্দ্রীয় মন্ত্রীর বক্তব্য অনুযায়ী, এপিআই-ভিত্তিক পিবিএএস পদ্ধতি তুলে দেওয়া হয়েছে। পরিবর্তে, একটি নতুন ও সরল শিক্ষক মূল্যায়ন গ্রেডিং পদ্ধতি চালু করা হয়েছে। গবেষণাকে আরও উন্নতমানের করে তুলতে বিশ্ববিদ্যালয়গুলির জন্য রিসার্চ স্কোরও চালু করা হয়েছে। সিএএস-এর আওতায় বিশ্ববিদ্যালয় শিক্ষকদের পদোন্নতির বিষয়টিকে আরও বেশি করে গবেষণা-ভিত্তিক করে তোলা হয়েছে। অন্যদিকে, কলেজ শিক্ষকদের ক্ষেত্রে পদোন্নতির জন্য শিক্ষাদানে দক্ষতার বিষয়টিকে প্রাধান্য দেওয়া হবে।
শ্রী জাভড়েকর জানিয়েছেন যে এই প্রথম কলেজ শিক্ষকদের প্রফেসর অর্থাৎ অধ্যাপক পদ পর্যন্ত পদোন্নতির সিদ্ধান্ত নেওয়া হয়েছে। কোন বিশ্ববিদ্যালয় বা শিক্ষা প্রতিষ্ঠান থেকে পিএইচডি ডিগ্রিধারী প্রার্থীদের সহকারী অধ্যাপক পদে নিয়োগের জন্য বিশেষ সংস্থান রাখা হয়েছে কলেজ ও বিশ্ববিদ্যালয়গুলির জন্য। নতুন নিয়মনীতি অনুযায়ী, বিশ্ববিদ্যালয়, কলেজ এবং উচ্চতর শিক্ষা প্রতিষ্ঠানগুলিতে নবনিযুক্ত সহকারী অধ্যাপকদের এক মাসের জন্য কোন উচ্চতর শিক্ষা প্রতিষ্ঠানে কাজ করা বাধ্যতামূলক করা হয়েছে। অন্যদিকে, ১ জুলাই, ২০২১ থেকে কলেজ শিক্ষকদের সিলেকশন গ্রেডের মাধ্যমে সহকারী অধ্যাপক পদ পর্যন্ত পদোন্নতির ক্ষেত্রে পিএইচডি ডিগ্রিকে আবশ্যিক বা বাধ্যতামূলক করে তোলা হচ্ছে।
নতুন নিয়মনীতি অনুসারে, বিশ্ববিদ্যালয়গুলির অনুমোদিত অধ্যাপক পদের ১০ শতাংশ পর্যন্ত বিশ্ববিদ্যালয়ের সিনিয়র অধ্যাপক পদে নিয়োগের জন্য বিবেচনা করা হবে। সিএএস-এর আওতায় পাদোন্নতির মাধ্যমে তাঁরা সরাসরি নিযুক্ত হবেন সিনিয়র অধ্যাপক পদে। পিএইচডি এবং এমফিল গবেষণার জন্য প্রয়োজন-ভিত্তিক সুযোগ-সুবিধা দেওয়া হবে কলেজ শিক্ষকদের। অলিম্পিক্স, এশিয়ান গেম্স এবং কমনওয়েল্থ গেম্স-এ পদক জয়ী প্রার্থীদের সহকারী নির্দেশক / কলেজ অধিকর্তা ইত্যাদি পদে নিয়োগের জন্য একটি বিশেষ ক্ষেত্র বা পর্যায় গড়ে তোলা হবে।
(Visitor Counter : 72